open-index/open-wikipedia-markdown huggingface dataset:
Office for Product Safety and Standards

**Office for Product Safety and Standards**, tidligere **Regulatory Delivery**, er et britisk forvaltningsorgan opprettet 1. april 2016 gjennom en sammenslåing av **National Measurement and Regulation Office** (**NMRO**) og **Better Regulation Delivery Office** (**BRDO**).

Regulatory Delivery er Storbritannias metrologiske myndighet. Regulatory Delivery tilbyr metrologisk infrastruktur som understøtter innovasjon, legger til rette for fri konkurranse, fremmer internasjonal handel og verner forbrukere og miljøet.

Regulatory Delivery er et forvaltningsorgan underlagt Department for Business, Innovation and Skills.

## Referanser


## Eksterne lenker
*
Japansk buddhisme

**Japansk buddhisme** (kanji: 日本の仏教, *Nihon no bukkyō*) er en fellesbetegnelse på en rekke forskjellige retninger innenfor buddhismen i Japan. Japansk buddhisme har vært dominert av mahāyāna, men omfatter også såkalte *«[[hinayana|hīnāyāna]]»*-skoler såvel som vajrayāna eller esoterisk buddhisme.

## Historie
Ifølge kinesiske kilder kom buddhismen til Japan i 467 e.Kr. i Kofunperioden, men det finnes ingen skoler fra denne tiden som har overlevd. Den «offisielle» introduksjonen fant sted i 552 e.Kr. i Asukaperioden, ifølge Nihonshoki eller den eldste japanske historieboken. Da sendte kong Seong av Baekje flere munker og nonner til byen Nara, sammen med et bilde av Buddha og en rekke buddhistiske sutraer,

I Naraperioden (710&ndash;794) var buddhismen preget av «de seks Naraskolene»: Ritsu, Jōjitsu, Kusha, Sanron, Hossō og Kegon. I 805 ble den synkronistiske retningen Tendai-shū grunnlagt av Saichō, og i 807 ble den esoteriske retningen Shingon-shū grunnlagt av Kūkai.

I Heianperioden (794&ndash;1185) flyttet hovedstaden fra Nara til Kyōto. Buddhismen og shintōismen ble de dominerende religionene, og klostrene utviklet seg til å bli maktsentre som endog etablerte egne hæravdelinger med «krigermunker» (Sōhei).

Kamakuraperioden (1185&ndash;1333) var en tid med kriser, da kontrollen over landet ble flyttet fra det keiserlige aristokratiet til samuraiene. I 1185 ble shogunatet etablert i Kamakura. Flere nye skoler så dagens lys i denne perioden. I 1175 ble den japanske avarten av det rene land grunnlagt av Hōnen med navnet Jōdo-shū. I 1212 grunnla Shinran retningen Jōdo Shinshū eller «det sanne rene land». I 1187 ble Zen-retningen Rinzai grunnlagt av Línjì Huìzhào og i 1227 ble den andre Zen-retningen Sōtō grunnlagt av Dōgen. I 1253 ble Nichirenbuddhismen grunnlagt av reformatoren Nichiren, med sin vektlegging av Lotussutraen.

I Muromachiperioden (1336&ndash;1573) gjennomgikk Zen en betydelig vekst, speselt Rinzai, og fikk økt innflytelse takket være støtte fra keiseren og Ashikaga-shōgunatet.

Azuchi-Momoyama- (1568&ndash;1600) og Edoperioden (1600&ndash;1868) var perioder med japansk isolasjonisme. Tradisjonelle religioner som shintoisme og ny-konfucianisme fikk gode vilkår, mens buddhismen opplevde stagnasjon og tilbakegang. Et unntak var greinen Ōbaku innenfor Zen, som ble grunnlagt i 1661 av Ennin.

I Meijiperioden (1868&ndash;1912) åpnet Japan seg for omverdenen, mens shintoismen ble statsreligion. Det oppstod endog en bevegelse i form av Haibutsu kishaku, som hadde som mål å utrydde buddhismen. Mellom 1946 og 1978 florerte Nihonjinron, en egen genre av tekster som la vekt på det unike i japansk kultur, språk, historie og religion. Daisetsu Teitarō Suzuki bidro til dette ved å hevde at Zen var det distinkte kjennetegnet ved asiatisk spiritualitet.

Siden 1930 har en rekke nyreligiøse bevegelser sett dagens lys. Et eksempel er legmannsbevegelsen Soka Gakkai som har oppnådd utbredelse over hele verden. Buddhismens oppslutning har også vært økende i etterkrigstidens Japan. I 1984 var 27% av befolkningen buddhister; i 2008 var tallet økt til 34 %.
Philippos av Hellas og Danmark

**Philippos av Hellas og Danmark** (født 26. april 1986 i London) er yngste sønn av Konstantin II av Hellas og hans hustru Anne Marie.

Philippos studerte fra 1992–2002 ved Hellenic College i London, hvoretter han studerte ved United World College i New Mexico i USA. Fra 2004 til 2008 studerte han ved Edmund A. Walsh School of Foreign Service ved Georgetown University. Philippos bor på Manhattan. Han sitter i styret for det veldedige fondet Anna Maria Foundation.

Han og Nina Flohr ble borgerlig gift 12. desember 2020 i en privat seremoni i St. Moritz, Sveits. På grunn av COVID-19-pandemien var de eneste gjestene i bryllupet parets foreldre. En greskortodoks seremoni fant sted 23. oktober 2021, i Metropolitan Cathedral u Athen.

## Referanser
Kjæråselva

**Kjæråselva** er ei elv i Andebu i Sandefjord kommune i Vestfold. Den har sitt utspring i åsene sør for Kleiveren og renner først mot nord, deretter mot sør til Bråvoll, hvor den snur mot øst og fortsetter til munningen i Askjemvannet. Elva er 15,8 kilometer lang.

## Referanser
Vehicle Certification Agency

**Vehicle Certification Agency** (**VCA**) er et britisk forvaltningsorgan underlagt Department for Transport. VCA er Storbritannias myndighet for typegodkjennelse av alle veigående motorvogner, herunder personbiler, lastebiler, motorsykler, busser, campingbiler, ambulansebiler og brannbiler, samt erstatningsdeler.

## Eksterne lenker
*
Johan B. Steen

**Johan Buch Steen** (født 14. januar 1934, død 9. april 2015) var en norsk dr.philos. og professor i fysiologi ved Universitetet i Oslo og forfatter. Han vokste opp i Oslo og var blant de første medlemmene i idrettslaget Koll (som het Troll i oppstarten). Johan B. Steen var en pionér i zoofysiologi i Norge og internasjonalt. Han jobbet ved Universitetet i Tromsø (1971–1978) og  startet oppbygningen av Institutt for arktisk biologi, der han gjorde grunnleggende forskning på rypenes økologi og fysiologi. 

Johan Buch Steen kombinerte vitenskapelig nysgjerrighet, fysiologiske kunnskaper og lidenskap for småviltjakt inn i et fruktbart forskningsmiljø. Hans bøker om hunder, ryper og rypejakt formidlet kunnskapen og gjorde ham kjent blant en imponerende andel av Norges befolkning. Han deltok aktivt i fuglehundsporten og vant NM/kongepokal flere ganger.

## Forskning
Johan B. Steen studerte ved UiO og Harvard (1956-1957) og leverte en banebrytende doktorgrad som klargjorde mekanismen for gassekresjon i fiskenes svømmeblære. 

Han leverte betydelige bidrag innen rypeforskning, temperaturregulering hos hvirveldyr og virkemåten til fiskenes gjeller. 

## Bibliografi
* *Jegeren og hans hund* – Gyldendal (1969)
* *Der elvene møtes* – Cappelen (1982)
* *Rypeboka* – Gyldendal (1987)
* *The Masai People*, med Esben Riddervold – Riddervold Foto AS (1993)
* *Fuglehunden Mix – en selvbiografi* – Gyldendal (1996)
* *Jegeren Jo* – Gyldendal (1996)
* *Ryper og rypejegere* – Gyldendal (2004)

**Artikler:**
* «The egg ”numerostat”. A new concept in the regulation of clutch-size.» med H. Parker og R. Andersen – Ornis Scandinavica 12, 109–11 (1981)

## Referanser


## Eksterne lenker
* 
*
Uronen Precision

**Uronen Precision** (**UP**), fullt navn **Ase ja Osa Ky**, er en finsk våpenprodusent med hovedkvarter i Lojo, Finland. De er hovedsakelig kjent for sine konkurranserifler kalt UR-15, en AR-15-klone.

## Eksterne lenker
* Offisiell Facebook-side for Uronen Precision
* Offisielt diskusjonsforum for Uronen Precision
Humlebøkslekten

* europahumlebøk (*O.&nbsp;carpinifolia*)
* *[[Ostrya chisosensis]]*
* japanhumlebøk (*O.&nbsp;japonica*)
* *[[Ostrya knowltonii]]*
* *[[Ostrya multinervis]]*
* *[[Ostrya rehderiana]]*
* *[[Ostrya trichocarpa]]*
* virginiahumlebøk (*O.&nbsp;virginiana*)
* *[[Ostrya yunnanensis]]*
 

**Humlebøkslekten** (*Ostrya*) er en slekt av løvfellende trær i bjørkefamilien.

Barken er furete. Bladene er spredte og dobbelttannede. De er sambu og vindpollinerte og skiller seg fra den nærstående slekten agnbøk (*Carpinus*) ved at hannraklene er nakne om vinteren. Nøttene er omgitt av et blærelignende svøp slik at hunnraklene minner om blomsterstanden til humle.

Slekten omfatter ni arter i de tre områdene med temperert løvskog på den nordlige halvkule i Europa, Nord-Amerika og Øst-Asia. Kina har fem arter, derav fire endemiske. I Europa er det én art, europahumlebøk (*O.&nbsp;carpinifolia*), som vokser i Sør-Europa. 

Det er vanlig å regne slekten til bjørkefamilien, men enkelte forskere velger å plassere humlebøkslekten sammen med hasselslekten (*Corylus*), agnbøkslekten (*Carpinus*) og *[[Ostryopsis]]*  i en egen familie – *Corylaceae* (hasselfamilien).

## Litteratur
* 
* 
* 

## Eksterne lenker
*
Kari-Ann Grønsund

**Kari-Ann Grønsund** (født 1951) er en norsk skuespiller.

## Bakgrunn og oppvekst

Grønsund vokste opp i fattige kår på Grünerløkka i Oslo med tre søsken, mor og far. Leiligheten var en kommunal leilighet familien delte med en fremmed kalt «Kølamannen». Leiligheten var på 47 kvadratmeter, med utedo på gangen og rotter i kjelleren.

## Kunstnerisk virke
Hennes første filmrolle var som «Ingrid Hagen» i filmen *[[Skraphandlerne]]* fra 1971.

I tenårene var hun rockeartist og platedebuterte i 1965. Da hun som 18-åring så Toralv Maurstad og Kari Simonsen i *[[Cabaret]]* bestemte hun seg for å bli skuespiller. Hun fikk jobb som rekvisitør på Oslo Nye og en liten rolle i et stykke med Wenche Foss, Per Jansen og Gisle Straume. På tredje forsøk kom hun inn på Teaterhøgskolen og ble uteksaminert i 1974. Deretter fikk hun jobb på Trøndelag teater og i Trondheim traff hun sin ektemann.

Grønsund har vært ansatt ved Oslo Nye Teater i mange år og spilt hovedroller i ''Den glade enke'', *[[Guys and Dolls (film)|Guys and Dolls]]* og *[[Rocky Horror Show]]*. 

I perioden 1996–1998 var hun hovedfiguren «Lilly» i serien ''Lillys butikk'' i NRK Barne-TV. Hun spilte Kjells mor i TV-seriene og filmene om ''Olsenbanden junior'', og medvirket i TV-seriene ''Julenatt i Blåfjell'', *[[Meglerne (TV-serie)|Meglerne]]*, ''Kodenavn Hunter'', ''Hotel Cæsar'' og ''Seks som oss''. Hun har vært stemmen til Solan Gundersen i de tre *[[Flåklypa]]*-filmene som ble laget i perioden 2013–2018.

Grønsund har utgitt en rekke plater med musikk for barn. Prosjektet «Solsikkebarna», som hun laget for SOS-barnebyer, solgte til gullplate.

Hun fikk Aud Schønemann-prisen i 2015 og Gammleng-prisen i veteranklassen i 2021.

Etter at hennes ektemann i 43 år, Eirik Bratthole, døde av Lewy-demens involverte hun seg i arbeidet for pårørende av demens. Hun skrev også forestillingen «Kari-Ann, alvorlig talt» om sine opplevelser. Monologen ble regissert av Petter Næss og hadde premiere i Teaterkjeller'n på Oslo Nye Teater den 7. februar 2018.

Grønsund har tre barn, ett som hun måtte adoptere bort da hun var 17 år, og to med ektemannen Bratthole. I 1999 fant hun igjen sønnen hun hadde adoptert bort.

## Utvalg av roller i film og TV
* 1975: *[[Skraphandlerne]]* (spillefilm) – Ingrid Hagen
* 1990: *[[Aksjemordet]]* (miniserie) – Moes sekretær
* 1985–1988: *[[Yogis skattejakt]]* (TV-serie) - diverse roller
* 1996–1998: *[[Lillys butikk]]* (barne-TV-serie) – Lilly
* 1999: *[[Fritt Fram]]* (barne-TV-serie) – seg selv
* 2003–2010: *[[Olsenbanden Jr.]]*-filmene – Gudrun
* 2007–2008: *[[Kodenavn Hunter]]* (TV-serie) – Vivian Bredesen
* 2013: *[[Solan og Ludvig - Jul i Flåklypa]]* (animasjonsfilm) – Solan Gundersen
* 2014: *[[Meglerne]]* (TV-serie) – fru Pettersen
* 2015: *[[Hotel Cæsar]]* (TV-serie) – Ruth Munthe
* 2015: *[[Solan og Ludvig - Herfra til Flåklypa]]* (animasjonsfilm) – Solan Gundersen
* 2018: *[[Månelyst i Flåklypa]]* (animasjonsfilm) – Solan Gundersen
* 2022:*[[ Rekorden]] * (animasjonfilm) – Solan Gundersen (Snøbarnas Juletime)

## Referanser


## Eksterne lenker
*
Carlo Ceresoli

**Carlo Ceresoli** (1910–1995) var en italiensk fotballspiller som blant annet spilte for Bologna. 

Han ble tatt ut til VM i fotball 1938, der laget hans vant gull . 

## VM-medaljer
* 1938  Frankrike -  **Gull** i fotball   

## Referanser


## Eksterne lenker
*
Pietro Ferraris

**Pietro Ferraris** (1912–1991) var en italiensk fotballspiller som blant annet spilte for Inter Milan.* 

Han ble tatt ut til [[VM i fotball 1938]], der laget hans vant gull . 

== VM-medaljer ==
* [[VM i fotball 1938|1938]]  [[Frankrike]] -  *'Gull''' i fotball   

## Referanser

## Eksterne lenker
*
Hasso von Wedel

**Hasso Eduard Achaz von Wedel** (født 20. november 1898 i Stargard in Pommern i Tyskland, død 3. januar 1961 i Gehrden) var en tysk generalmajor og leder for Wehrmachts propagandastyrker under annen verdenskrig. 

Han var direkte underlagt leder av OKWs operasjonsstab (Wehrmachtführungsstab, WFSt.), general Alfred Jodl. Von Wedels propagandaavdeling skulle kontrollere det økende antall nye propagandaenheter og formidlet mellom bed og rikspropagandaministeriet under Joseph Goebbels.

Etter Tysklands krigsnederlag ble Hasso von Wedel tatt til fange av amerikanske styrker den 6. mai 1945, og så løslatt 18. mai 1946.

Von Wedel beskrev sine erfaringer innen krigspropaganda i et manuskript skrevet mellom 1957 og 1958, publisert etter hans død under tittelen *Die Propagandatruppen der Deutschen Wehrmacht.*

Han tilhørte adelsslekten Wedel (som også den norske grenen Wedel-Jarlsberg tilhører).

## Bibliografi
* *Die Propagandatruppen der Deutschen Wehrmacht.* Neckargemünd, Scharnhorst Buchkameradschaft, 1962.
* *Schießtechnik und Taktik des einzelnen f. M.G. in 26 Kampfaufgaben mit Lösungen*. Berlin 1928
* *Zwanzig Jahre deutsche Wehrmacht*. Berlin 1939
* *Der Feldherr Adolf Hitler und seine Marschälle*. Leipzig 1941
* *Die Propagandatruppen der Deutschen Wehrmacht*. Hrsg. von Hermann Teske. Neckargemünd  1962

## Referanser


## Litteratur
* Daniel Uziel: *The Propaganda Warriors. The Wehrmacht and the Consolidation of the German Home Front*. Peter Lang, Oxford  2008, ISBN 978-3-03911-532-7.

## Eksterne lenker
*
Liervassdraget

**Liervassdraget** befinner seg størstedels i Lier kommune, men strekker seg også inn i nabokommunene i vest, nord og øst. Fjerneste kilder er nord i Finnemarka, vassdraget ender i Drammensfjorden ved Linnesstranda. Nedbørfeltets areal er 309&nbsp;km².

I vassdraget drives kraftverkene Grytefoss og Tronstad i Solbergelva, og Ole Kristian Sylling kraftverk i Veslevassbekken, som munner ut i Nordelva.

## Referanser
Scaphorhina

***Scaphorhina*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (12–30 millimeter), avlange, parallellsidige, brune oldenborrer. Forkroppen (hode, pronotum og den fremste delen av dekkvingene) er svært hårete. Dekkvingene er mer eller mindre blanke med to litt opphøyde lengderibber.
Antennene er 10-leddete med en tre-leddet klubbe.

## Utbredelse
Slekten er utbredt i Afrika, mest i den sørlige delen. Mot nord går den til Den demokratiske republikken Kongo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Scaphorhina* Quedenfeldt, 1884 - ofte ført til stammen Pachydemini
********* *[[Scaphorhina colmanti]]* Brenske, 1899 - Den demokratiske republikken Kongo
********* *[[Scaphorhina crinipes]]* Quedenfeldt, 1884. - Den demokratiske republikken Kongo
********* *[[Scaphorhina echinaticeps]]* (Evans, 1987) - Namibia, Botswana, Sør-Afrika, Zambia
********* *[[Scaphorhina elachista]]* (Evans, 1987) - Angola, Zambia
********* *[[Scaphorhina hirsuta]]* (Péringuey, 1904) - Zambia, Zimbabwe, Namibia
********* *[[Scaphorhina hirticollis]]* (Waterhouse, 1875) - Botswana, Namibia, Zambia,Sør-Afrika
********* *[[Scaphorhina laeviceps]]* (Moser, 1924) - Zimbabwe
********* *[[Scaphorhina rugipennis]]* (Harold, 1878) - Angola
********* *[[Scaphorhina schoolmeestersi]]* Lacroix, 2011 - Namibia

## Kilder
* hannetons.fr - beskrivelse av slekten (på fransk)
* Liste over artene

## Eksterne lenker
*
Bestevenn

**Bestevenn** kan ha flere betydninger:

* *[[Bestevenn (album)|Bestevenn]]* – musikkalbum fra 2011, med Odd Nordstoga
* *[[Bestevenn med Erlend og Steinjo|Bestevenn]]* – radioprogram på NRK P3 med Erlend Klarholm Nilsen og Steinjo
* *[[Bestevenner]]* – norsk film fra 2009
Mamoudou Hanne

**Mamoudou-Elimane Hanne** (født 6. mars 1988 i Ségou i Mali) er en fransk friidrettsutøver som konkurrerer i sprintløp. Han representerer klubben Stade Porte Normande Vernon. Hans fremste internasjonale meritt er gull på 4 x 400 meter stafett ved EM i friidrett innendørs 2011. 

## Idrettskarriere
Hanne representerte Mali ved VM i friidrett innendørs 2008 i Valencia, der han løp 400 meter. Han løp på 48,44 i innledningsheatet, og gikk ikke videre til semifinalen. 

Ved EM i friidrett 2010 representerte han Frankrike, og deltok der på det franske laget som kom på 6.-plass på 4 x 400 meter stafett. Året etter vant Frankrike 4 x 400 meter ved EM i friidrett innendørs 2011 i Paris, der han løp sammen med Marc Macédot, Leslie Djhone og Yoan Décimus. De satte ny franske rekord, med tiden 3.06,17. Han representerte også Frankrike ved Lag-EM i friidrett 2011, der Frankrike deltok i Super League, og løp her 4 x 400 meter, der de kom på 2.-plass bak Russland. Frankrike kom på 5.-plass i Lag-EM dette året. Samme år deltok han også ved VM i friidrett 2011, men fikk 14. beste tid av de 16 lagene som løp i kvalifiseringsheatene, og kom ikke til finalen. 

Han vant 400 meter det franske mesterskapet innendørs i 3013. Han kom på 8.-plass på 400 meter ved EM i friidrett innendørs 2013, og 6.-plass ved Jeux de la Francophonie samme år. Frankrike vant 4 x 400 meter ved Jeux de la Francophonie 2013, med tiden 3.05.22. 

Ved EM i friidrett 2014 kom Frankrike på 4.-plass på 4 x 400 meter, kun 4 hundredeler bak Polen som tok bronsen. Ved det franske mesterskapet utendørs fikk han gull på 4 x 400 meter stafett.

## Referanser


## Eksterne lenker
* 
*  Profil hos FFA - Det franske friidrettsforbundet
*  Profil hos European Athletics
*  Profil hos All-Athletics
Renate Møgster Klepsvik

**Renate Møgster Klepsvik** (født 16. mars 1974) er en norsk lokalpolitiker fra Fremskrittspartiet. Hun overtok som ordfører i Austevoll kommune i Hordaland etter Helge Andre Njåstad i 2013 og satt som ordfører til 2015. Hun ble valgt til varaordfører i 2023 med Høyres Bente Kari Sletten Taranger som ordfører.

## Referanser
MP4

**MP4** er en media-container som brukes for å holde en eller flere mediafiler i samme fil. 
MP4 kan blant annet inneholde:
* Audio (AAC)
* Video (h264, h265)
* Kapittelfiler
* Undertekst (.srt, .sub)
M4V

**M4V** (**MPEG 4 Video**) er en MP4-container der bokstaven V indikerer at filen inneholder både lyd- og videofil(er). Denne «utvidelsen» av MP4-spesifikasjonen ble introdusert av Apple.
Knut Berg

**Knut Berg** er navnet til flere personer:

*Knut Berg (kunsthistoriker), norsk kunsthistoriker (1925–2007).
*Knut Helmer Berg, norsk fotballspiller (1944−).
Andreas Pereira

**Andreas Hugo Hoelgebaum Pereira** (født 1996) er en brasiliansk fotballspiller som spiller for .

Pereira Premier League-debuterte for  den 15. mars 2015 mot , da han kom inn som innbytter for Juan Mata i det 77. minutt. Kampen endte med 3–0-seier til Manchester United.

Han begynte å spille for den lokale klubben Lommel United. Pereira fortsatte på aldersbestemt nivå i den nederlandske klubben PSV Eindhoven fra 2005 til 2011, før han signerte for Manchester United i november 2011. Han har spilt internasjonal fotball for aldersbestemte lag i både Belgia og Brasil. Under oppholdet i Manchester United var han på utlå til flere klubber, før han i 2022 ble solgt til Londonklubben . Der var han ut 2024/2025-sesongen da han signerte for Palmeiras.

## Meritter
;Manchester United
* FA-cupen (1): 2015/16
          
## Referanser

                                                                                                                                                               
## Eksterne lenker
* 
* Stretfordend.co.uk - Spillerstatistikk for Manchester United
GET-ligaen 2014/15

**GET-ligaen 2014-15** var den 76. sesongen i det øverste nivået i ishockey i Norge. Alle lagene møtte hverandre fem ganger.

## Tabellen

## Lagene

## Sluttspill

### Oppsett

## Kvalifisering
Etter at grunnspillet er ferdigspilt skal de to lavest rangerte lagene i ligaen og de ​​to høyest rangerte lagene i 1. divisjon spille en kvalifiseringsrunde om de to siste plassene i GET-ligaen for 2015/16-sesongen. Turneringen er dobbelt round robin, hvor hvert lag møter hverandre to ganger (hjemmebane og bortebane). I alt vil det spilles seks kamper, og poengsystemet og rangeringsmetoden er den samme som i grunnspillet.

## Referanser


## Eksterne lenker
* 
* GET-ligaen 2014/15 på *Pointstreak.com*
Bombingen av Kjeller flyplass

**Bombingen av Kjeller flyplass** kan vise til:
* Bombingen av Kjeller flyplass (1940) under invasjonen av Norge
* Bombingen av Kjeller flyplass (1943)
* Bombingen av Kjeller flyplass (1944)
A Map of the World (film)

***A Map of the World*** er en amerikansk dramafilm fra 1999, basert på Jane Hamiltons roman med samme navn. Filmen ble regissert av Scott Eliott, mens Sigourney Weaver, Julianne Moore og David Strathairn spiller de tre hovedrollene. Filmen handler om Weavers rollefigur Alice Goodwin som i et uaktsomt øyeblikk mister barnet til bestevenninnen sin Theresa Collins (Moore). Alice og mannen hennes Howard (Strathairn) opplever at hele samfunnet vender seg mot dem, og i tillegg blir hun beskyldt for barnemishandling. Filmmusikken til filmen er komponert Pat Metheny. 

Weaver ble nominert til en Golden Globe for beste kvinnelige hovedrolle i en dramafilm for sin prestasjon, og fikk unisont god kritikk for rolleskildringen. *Variety* mente hun spilte «perfekt» i «en rolle som tillater henne å vise nye sider ved sitt eget talent», mens *[[The New York Times]]* kalte tolkningen hennes et «vidunder» og skrev følgende: «Weavers usedvanlige og inntrengende opptreden fanger alle aspektene ved selvforakten, motviljen, skyldfølelsen, forbitrelsen og utålmodigheten som Alice erfarer, og viser oss i tillegg hennes kjærlighet for familien sin.» Filmkritiker Roger Ebert var også positiv til filmen, og ga tre og en halv av fire stjerner.

## Medvirkende
* Sigourney Weaver som Alice Goodwin
* Dara Perlmutter som Emma Goodwin
* David Strathairn som Howard Goodwin
* Kayla Perlmutter som Claire Goodwin
* Deborah Lobban som Wilma Becker
* Marc Donato som Robbie Mackessy
* Julianne Moore som Theresa Collins
* Chloë Sevigny som Carole Mackessy

## Referanser


## Eksterne lenker
*
Trio (TV-serie)

***Trio*** er en norsk dramaserie for barn som gikk på NRK Super fra 2014 til 2016. Serien er skrevet av Morten Hovland og Trond Morten Venaasen. Musikk er av Sindre Hotvedt og Stein Berge Svendsen. 

Serien vant kategorien «beste barne- eller ungdomsprogram» under Gullruten 2014. Serien ble etterfulgt av spillefilmen *[[Trio – Jakten på Olavsskrinet]]* i 2017.

## Handling

### Sesong 1 – Odins Gull
Sesong 1 handler handler om Nora som flytter fra storbyen til Skjåk. Hun blir kjent med Simen og Lars. De tre tar opp kampen for rettferdighet og avslører små og store mysterier i bygda. Den største av dem alle er myten om skatten «Odins gull», som ifølge historien skal ligge nedgravd på hemmelig sted.  

### Sesong 2 – Cybergullet
Sesong 2 handler om at hele Norge er utsatt for et cyberangrep, og strøm og mobilnett blir slått ut. Norges cybergull er i fare. Nora, Simen og Lars blir involvert. Vi blir med inn i den høyteknologiske verdenen. En trusselvideo på nettet utfordrer det norske cyberforsvaret. En hacker ved navn Ramrun krever et svimlende beløp. Norge holder pusten, og cyberforsvaret kommer til kort. Datanerden Lars er selvsagt ivrig med i jakta på Ramrun. Men han vet ikke hva som venter.

### Sesong 3 – Keplerdiamantene
Sesong 3 handler om at faren til Nora dukker opp igjen, han som alle trodde var død. Han var tatt i fange på en båt. Han er i klørne på en internasjonal skattejeger og keplerdiamantene står på spill. For å redde faren hennes må Trio først finne diamantane i Hamburgs skumle havneområde.

## Rolleliste
*  – Nora
*  – Simen
*  – Lars
*  – Emma
* Reidar Sørensen – Besten
* André Eriksen – Tom
*  – Julie
* Per Tofte – Eirik
*  – Simen (*Trio - Jakten på Olavsskrinet*)
* Yngvild Støen Grotmol - Ramrun (*Trio - Cybergullet*)
*  - Wolfgang Schwartz (*Trio - Keplerdiamantene*).
*  – Kaja

## Referanser


## Eksterne lenker
* 
*
Copycat

***Copycat*** er en amerikansk psykologisk thriller fra 1995, regissert av Jon Amiel. Thrilleren handler om den agorafobiske psykologen Helen Hudson (Sigourney Weaver), en dame som spesialiserer seg innenfor seriemordere. Hudson blir truet av en seriemorder på nettet, og slår seg sammen med den kvinnelige detektiven M.J. Monahan (Holly Hunter) for å identifisere og fange drapsmannen.

## Medvirkende
* Sigourney Weaver som Helen Hudson
* Holly Hunter som detektiv M.J. Monahan
* Dermot Mulroney som detektiv Reuben Goetz
* Harry Connick jr. som Daryll Lee Cullum
* William McNamara som Peter Foley
* J. E. Freeman som Lt Thomas Quinn
* Will Patton som Det. Nicoletti
* John Rothman som Andy
* Shannon O'Hurley som Susan Schiffer

## Handlingsreferat
Etter å ha holdt et forelesning om kriminell psykologi ved et universitet, blir Dr. Helen Hudson, en respektert ekspert på seriemordere, angrepet av en morder, Daryll Lee Cullum. Han dreper en politimann, og angriper Dr. Hudson. Helen blir alvorlig agorafob som følge av dette, og forsegler seg i sin leilighet. Hun begynner å kommunisere bare gjennom en datamaskin og assisteres av en nær venn, Andy. Når en ny serie mord sprer frykt og panikk i hjembyen San Francisco, ber inspektør M.J. Monahan og hennes partner Reuben Goetz om Helens ekspertise. Opprinnelig motvillig, blir Helen snart trukket inn i saken.

Etter hvert som drapene fortsetter innser Helen at den unnvikende gjerningspersonen henter inspirasjon fra en rekke beryktede seriemordere, inkludert Albert DeSalvo, David Berkowitz, Jeffrey Dahmer og Ted Bundy. Når morderen begynner å kontakte Helen og forfølge henne, innser hun og M.J. at seriemorderen er ute etter henne. Helen innser snart at drapsmannen har fulgt en liste over seriemordere i samme rekkefølge som hun hadde presentert dem i hennes tidligere forelesninger. En dag blir Reuben holdt som gissel og skutt, og M.J. må fortsette jakten etter seriemorderen på egen hånd. Deretter blir Andy drept på en måte som minner om Jeffrey Dahmer. M.J. oppdager at morderen har kidnappet Helen, og planlegger å ta henne med tilbake til åstedet for Daryll Lees forsøk på å drepe Helen.

## Referanser


## Eksterne lenker
*
Hovsfjorden

**Hovsfjorden** er en innsjø som ligger i Hol kommune i Buskerud. Den er inntaksmagasin for Hol II kraftverk.

## Referanser
Signaturrett

**Signaturrett** er en selskapsrettslig fullmakt som gir rett til å inngå avtaler på vegne av et selskap. Den som har signaturrett vil ha myndighet utad til å inngå avtale av hvilken som helst art og omfang på selskapets vegne.

Det er som hovedregel styret som har signaturrett. Unntaket er ansvarlige selskap som ikke har styre; her har den enkelte deltaker signaturrett. Som utgangspunkt må styret utøve retten i fellesskap, slik at alle styremedlemmene må undertegne vedkommende avtale. Det kan bestemmes at retten kan utøves av et styremedlem alene eller flere styremedlemmer i fellesskap. Signaturrett kan også delegeres til daglig leder.

Oversikt over hvem som har selskapets signaturrett pliktes opplyst til, og skal registreres i Foretaksregisteret. Den merkantile tradisjonen betegner den selskapsrettslige tegningsretten med ordet signatur, eller eventuelt firmategningsrett.
Orientagnbøk

**Orientagnbøk** (*Carpinus orientalis*) er en løvfellende busk eller lite tre i bjørkefamilien.

Den blir opptil 15&nbsp;m høy. Barken er purpurgrå og glatt med brungule striper. Bladene er små, 2–5&nbsp;cm, ovale og dobbelttannede med 11–15 par nerver. Svøpbladene på hunnblomstene minner om små blad og er dobbelttannede og mørkegrønne. Orientagnbøk vokser på tørrere og varmere steder enn slektningen agnbøk. Arten er utbredt fra Italia og Sicilia i vest, nordover til Ungarn, Romania, Moldova, Krim og Kaukasus, sørover til Taurus- og Nurfjellene i Tyrkia og østover til Elburzfjellene og Kopet Dag i Iran. Trærne i Iran skilles ut i en egen underart, subsp. *macrocarpa*.

## Litteratur
* 
* 
* 

## Eksterne lenker
*
Europahumlebøk

**Europahumlebøk** (*Ostrya carpinifolia*) er et løvfellende tre i bjørkefamilien.

Den blir opptil 25&nbsp;m høy. Barken er glatt og gråbrun med mørkebrune furer. Bladene er ovalt tilspissede og skarpt dobbelttannede med 12–15 par nerver; de er mørkegrønne på oversiden og lysere på undersiden med hvite hår på nervene. Hannraklene er opptil 10&nbsp;cm lange. Hunnraklene er 3–5&nbsp;cm lange og minner om blomsterstanden til humle.

Europahumlebøk vokser ofte i artsrik krattskog sammen med villkornell, vårkornell, hassel, parykkbusk, prydblåhegg, middelhavseiner, *[[Paliurus spina-christi]]*, syrin, buskvikke og terpentintre. Den finnes også som undervegetasjon i svartfuruskog, og den er ofte en dominerende art i submediterran løvskog sammen med orientagnbøk, mannaask og duneik. Europahumlebøk forekommer ofte tidlig i den økologiske suksesjonen og blir etterhvert utkonkurrert av løvfellende eikearter, svartfuru, libanonseder, tyrkisk furu og ved nordgrensen for utbredelsen bøk.

I Alpenes sørskråning i Sveits vokser europahumlebøk sammen med australnesletre, mannaask, *[[Cota triumfettii]]*, vårkornell, *[[Cyclamen purpurascens]]*, laurbærtysbast, hvit julerose, buskvikke, einer, gullregn, gulltvetann, klosterpion, frynseeik, duneik, *[[Ruscus aculeatus]]*, sølvasal, skjermkrage, legefirtann og svart nyserot.

Arten er utbredt fra sørøstlige Frankrike, Korsika og Sardinia i vest, nordover til Sveits og Østerrike, østover til Kaukasus og sørover til Sicilia og Libanon.


Ostyra carpinifolia BotGardBln1105Bark.jpg|Bark
Ostyra carpinifolia BotGardBln1105LeavesFall.JPG|Bladverk om høsten
Ostrya carpinifolia in Italy male catkins.jpg|Hannrakler om våren
Ostyra carpinifolia BotGardBln1105MaleInflorescencesLeavesFall.jpg|Nye hannrakler om høsten


## Referanser


## Eksterne lenker
*
Ghulam Abbas (forretningsmann)

**Ghulam Abbas** (født 15. juni 1971) er en norsk forretningsmann. Han ble i 2015 valgt til leder av Islamsk Råd Norge, men gikk av sammen med styret under et år senere. Han driver til daglig Norges første muslimske begravelsesbyrå, al-khidmat, som har eksistert siden 2002., 

## Referanser
Olav Bergan

**Olav Bergan** (1890–1970) var en norsk bankmann og politiker. Han var Trondheims ordfører, innsatt av Nasjonal Samling (NS), under okkupasjonen fra 1940 til 1943.

## Liv og virke
### Oppvekst og yrkeskarriere
Han vokste opp på Røros som sønn av Anders Bergan, lærer, ordfører og stortingsmann.

Han studerte fra 1906 til 1907 ved Trondhjems Tekniske Læreanstalt og begynte så som assistent i Trondhjems Handelsbank. Han ble boende i byen og giftet seg.

Bergan var banksjef i Tromsø Handelsbank fra 1918 til 1919. I 1919 ble han banksjef i Kristiansunds Handels- og Landmandsbank, som var blitt oppkjøpt av Den norske Handelsbank.

Han var banksjef ved Den norske Handelsbanks hovedfilial i Trondheim fra 1921 til opphøret i 1924/1925. Deretter bodde han noen år i Hamburg, hvor han etablerte sin egen agentur- og kommisjonsvirksomhet. I 1936 etablerte han slik virksomhet i Trondheim.

Bergan var frimurer, opptatt i 1919 i St. Johanneslogen Nordlyset i Trondheim.

### Okkupasjonstiden
Bergan meldte seg høsten 1940 inn i NS, etter oppfordring fra partiets fylkesfører, bankmannen Ingar Nickelsen. Bergan hadde, etter egen forklaring, aldri vært medlem av noe parti før.

Den 1. november 1940 ble han innsatt av NS som ordfører i Trondheim. Han satt i stillingen til 31. november 1943. I 1942 ble han innsatt av okkupasjonsmyndighetene som banksjef i Forretningsbanken i Trondheim, etter at banksjef Gunnar Sandberg Birch hadde blitt henrettet som et av de ni sonofrene i Trøndelag. Bergan ble fjernet fra stillingen ved frigjøringen.

### Etter krigen
Under landssvikoppgjøret ble Olav Bergan dømt av Frostating lagmannsrett i 1947 til 12 års tvangsarbeid, 10 års tap av statsborgerlige rettigheter samt diverse bøter og inndragninger. Han anket saken til Høyesterett, som i 1948 reduserte fengselsstraffen til 10 år, men opprettholdt resten av straffen.

## Referanser
Ansvarsart

**Ansvarsart** er et begrep innen natur- og miljøvern. En ansvarsart er en art som en viss region eller nasjon har et spesielt ansvar for å verne i henhold til Bonn- og Bern-konvensjonene. Det gjelder arter som har en betydelig andel av sin utbredelse i det aktuelle området. I Norge fikk begrepet en formell forankring i *Kongelig resolusjon den 13. mai 2011 – forskrift om utvalgte naturtyper*. I framlegget for Statsråd heter det: «Med arter som i all hovedsak forekommer i Norge mener vi de såkalte ansvarsartene. Ansvarsarter er arter hvor 25 prosent eller mer av den europeiske utbredelsen er i Norge.»

I fastlands-Norge er 976 arter vurdert til å være ansvarsarter, og av disse er 282 truede arter, altså i kategoriene *kritisk truet* CR, *sterkt truet* EN eller *sårbar* VU i Norsk rødliste for arter. På Svalbard er det 81 ansvarsarter, derav 21 truede.

### Noen norske ansvarsarter (ikke uttømmende)
* Elvemusling
* Lemen
* Rødstilk
* Siland
* Villrein
* Fjæresøte
* Norsk malurt

## Referanser
Baskerland rundt 2015

**Baskerland rundt 2015** var den 55. utgaven av sykkelrittet Baskerland rundt. Det ble arrangert fra 6. til 11. april 2015 i Baskerland, Spania. Rittet var det niende arrangementet på UCIs 2015-WorldTour.

## Lag

## Etappene

## Resultater
## Etappe for etappe

### Mandag 6. april - 1. etappe
; Bilbao - Bilbao, 162.7&nbsp;km

### Tirsdag 7. april - 2. etappe
; Bilbao - Vitoria-Gasteiz, 175.4&nbsp;km

### Onsdag 8. april - 3. etappe
; Vitoria-Gasteiz - Zumarraga, 170.7&nbsp;km

### Torsdag 9. april - 4. etappe
; Zumarraga - Eibar, 162.2&nbsp;km

### Fredag 10. april - 5. etappe
; Eibar - Aia, 155.5&nbsp;km

### Lørdag 11. april - 6. etappe
; Aia - Aia, 18.3&nbsp;km

## Eksterne lenker
* 
* https://web.archive.org/web/20120415123405/http://vueltapaisvasco.diariovasco.com/index.htm
Nordre Gullhella boligfelt

**Nordre Gullhella boligfelt** ligger i sørhellingen på Korpåsen, på Gullhella, i den øverste delen av Blakstad i Asker. Feltet ble ferdigstilt i perioden 2002–2011, med Asker og Bærum Boligbyggelag som byggherre. Det består av de fire sameiene Korpefaret, Korpåsen, Korpeplassen og Norddalplassen, og har til sammen 290 leiligheter. 

Boligfeltet ble prosjektert av Arkitektkontoret GASA AS, som vant en konkurranse om bebyggelsesplan basert på en økologisk helhetstenkning. Ifølge Norske arkitekters landsforbund var planens plangrep med arealøkonomisk, terrengtilpasset bebyggelse og sammenhengende grøntstrukturer i hovedsak vellykket. Feltet har en original planløsning med en ringvei opp over toppen av Korpåsen. Det er kun en innkjøring utenfra, fra Røykenveien. 

Midt på feltet ligger et stort grønt friområde, som en tumleplass for små og store. I tilknytning til friområdet ligger Espira Gullhella barnehage, Gullhella parsellhage, en liten grusbane, en lekeplass og en akebakke. Asker Turlag har en DNT-tursti gjennom friområdet og boligfeltet, som møter andre turstier ved Bondibru i nord og Gullhella stasjon i sør. 

I forlengelsen av boligfeltet mot nordøst ligger ulike typer omsorgsboliger og institusjoner. Asker kommune har her Gullhella bo- og omsorgssenter, Nordre Gullhella bofellesskap og Korpåsen bofellesskap. Her ligger også det statlige Bufetat Gullhella barne- og familiesenter. Gullhella bo- og omsorgssenter er en videreføring av Gullhella sykehjem (1982–2018), og står på tomten til Asker tuberkulosehjem/Gullhella aldershjem (1919–1979). 

Gullhella stasjon på Spikkestadbanen, med direkte forbindelse til Asker sentrum og Oslo, ligger om lag 500 meter fra feltet. Busstoppet «Gullhella Sykehjem» i Røykenveien, med direkte forbindelse til Asker stasjon og Blakstad terminal, ligger om lag 300 meter unna. 

Boligfeltet ligger i grunnkretsen Gullhella, som tilhører delområdet Blakstad i Asker kommune. Det tilhører inntaksområdene til henholdsvis Blakstad skole og Hovedgården ungdomsskole. Mange velger imidlertid å begynne på Risenga ungdomsskole, som ligger mye nærmere boligfeltet. Kirkelig hører feltet til Østenstad sogn i Asker prosti. 

De fire sameiene på feltet har sammen etablert Nordre Gullhella vel, for å legge til rette for samarbeid mellom sameiene og deres seksjonseiere, forvalte friområdet og representere felles interesser utad.

## Referanser


## Litteratur
* Butters, Chris og Finn Østmo:  

## Eksterne lenker
* Nettstedet til Nordre Gullhella vel 
* Nettstedet til Korpefaret boligsameie
* Nettstedet til Korpåsen boligsameie
* Nettstedet til Gullhella parsellhage
* Nettstedet til Espira Gullhella barnehage
* Nettstedet til Gullhella bo- og omsorgssenter
* Nettstedet til Korpåsen bofellesskap og Nordre Gullhella bofellesskap
* Nettstedet til Bufetat Gullhella barne- og familiesenter
Tour des Fjords 2015

**Tour des Fjords 2015** var et sykkelritt som ble arrangert 27. til 31. mai 2015. Som året før gikk rittet over fem etapper, startet i Bergen og ble avsluttet i Stavanger.

Alexander Kristoff vant de tre første etappene, mens hans lagkamerat Marco Haller vant sammenlagt,

## Lagene

## Etappene

## Trøyene

## Resultater

## Referanser




## Eksterne lenker
* 
* Offisielle tidtakerresultater og målvideo – VotreCourse
Døden og piken

***Døden og piken*** (originaltittel: *Death and the Maiden*) er en amerikansk drama-thriller fra 1994 regissert av Roman Polański. Filmen forteller historien til Paulina Escobar, en politisk aktivist som er overbevist om at naboen hennes, Dr. Roberto Miranda, er en mann som en gang var medlem av et fascistregime som torturerte og voldtok henne. Hovedrollene spilles av Sigourney Weaver, Ben Kingsley og Stuart Wilson. Filmen er basert på teaterstykket med samme navn av Ariel Dorfman, som også skrev manuset sammen med Rafael Yglesias. 

## Sammendrag
Paulina Escobar er en husmor gift med en fremtredende advokat i et ikke-navngitt søramerikansk land. En dag møter Paulina og ektemannen en mann som hun er overbevist er Dr. Miranda var medlem av det gamle regimet, og at denne mannen var personlig ansvarlig for å torturere og voldta Paulina i flere uker samtidig som hun hadde bind for øynene. Paulina tar ham til fange, fast bestemt for å få frem sannheten. Til tross for at både ektemannen og Miranda forsøker å overbevise henne om at han er uskyldig, er Paulina helt sikker på at det er han, og tvinger ektemannen til å være Mirandas "advokat" under "rettssaken" hun arrangerer mot Miranda.

Miranda konspirerer med ektemannen for å få frem en falsk tilståelse, i håp om at dette skal være nok til å få Paulina fornøyd. Så de skriver ned dette, og presenterer den for Paulina. Men Paulina blir rasende, og truer med å drepe Miranda. Ektemannen forsøker å stoppe henne, men det lykkes Miranda å skaffe Paulinas pistol, og truer med å drepe henne hvis han ikke får gå sin vei. Miranda ber dem også om å kontakte en skole hvor Miranda hevder å ha vært ved på tidspunktet for voldtekten til Paulina. Gerardo kontakter skolen, og Mirandas kollega ser ut til å bekrefte historien. Han informerer Paulina, til slutt overbevist om at Miranda faktisk er uskyldig. Paulina nekter å tro det, og sier at folk på den tiden skapte seg alibi for å skjule deres sanne identitet.

## Medvirkende
*Sigourney Weaver som Paulina Lorca Escobar
*Ben Kingsley som Dr. Roberto Miranda
*Stuart Wilson som Gerardo Escobar

## Referanser


## Eksterne lenker
*
Jeffrey

:*For mannsnavnet, se [[Jeffrey (navn)]].*

***Jeffrey*** er en amerikansk romantisk komedie fra 1995, regissert av Christopher Ashley.

Steven Weber, i rollen som Jeffrey, og Michael T. Weiss, i rollen som Steve, innehar hovedrollene, mens Olympia Dukakis, Victor Garber, Gregory Jbara, Robert Klein, Nathan Lane, Camryn Manheim, Kathy Najimy, Kevin Nealon, Ethan Phillips og Sigourney Weaver har også øvrige roller. Filmen handler om Steve da han går gjennom en vanskelig periode av livet sitt; han er homofil og forelsket i en mann (Steve) som er smittet med HIV-viruset.

## Handling
Historien finner sted på Manhattan under AIDS-epidemien, og handler om Jeffrey, en homofil mann som har sverget å aldri ha sex på grunn av epidemien. Men kort tid senere møter han Steve, en sjarmerende HIV-positiv mann. Dermed opplever Jeffrey en følelsesmessig konflikt når han ønsker å akseptere kjærlighet, samtidig som han må håndtere frykten for å bli smittet av hiv.

Jeffrey er ikke særlig bekymret for å dø selv. Men han er redd for at han kommer til å bli forelsket i noen som snart kommer til å dø. Dermed handler hans sølibat ikke bare om sex, men også om følelser generelt.

## Medvirkende
* Steven Weber som Jeffrey
* Michael T. Weiss som Steve Howard
* Patrick Stewart som Sterling
* Bryan Batt som Darius
* Christine Baranski som Ann Marwood Bartle
* Victor Garber som Tim
* Camryn Manheim som singel kvinne
* Sigourney Weaver som Debra Moorehouse
* Kathy Najimy som Acolyte
* Ethan Phillips som Dave
* Debra Monk and Peter Maloney som mor og far
* Michele Pawk som ung mor
* Nathan Lane som Father Dan
* Olympia Dukakis som Mrs. Marcangelo
* Gregory Jbara som Angelique
* Kevin Nealon (ukredditert) som fjernsynsreporter

## Eksterne lenker
*
Kaieteurfallet

**Kaieteurfallet** er en foss i Potaroelva i Kaieteur nasjonalpark i Guyana. Fossens høyeste fall er på  226 meter, og den er dermed en av fossene med det høyeste enkeltfallet i verden. Den har i tillegg flere mindre fall, som gir den en total høyde på 251 meter. Fossen er i gjennomsnitt 113 meter brei. Den bærer om lag 663 kubikkmeter vann i sekundet, noe som gjør den til en av verdens kraftigste fosser.

De første europeerne som så fossen, var de britiske geologene Charles Barrington Brown og James Sawkins 24. april 1870.

Kaieteurfallet, sammen med den omkringliggende regnskogen, er Guyanas viktigste turistmål. De fleste turistene flyr inn fra hovedstaden Georgetown til Kaieteur internasjonale lufthavn, som ligger 6 kilometer fra fossen.

## Eksterne lenker
* 
* Kaieteurfallet hos World Waterfall Database
Potaro

**Potaro** er ei elv i Guyana i Sør-Amerika. Den springer ut fra fjellet Ayanganna i Pacaraimafjella vest i landet. Elva renner om lag 225 km før den flyter sammen med Essequibo, Guyanas lengste elv. Det er ni fosser langs Potaro, blant dem det enorme Kaieteurfallet.

## Eksterne lenker
*
Eduard Robert Flegel

**Eduard Robert Flegel** (født 13. oktober 1855 i Vilnius, død 11. september 1886 i Brass ved Nigerdeltaet) var en tysk oppdagelsesreisende i Afrika. 

Flegel var kjøpmann og kom i denne egenskap til Vest-Afrika. I 1879 dro han oppover elven Benue, 200 kilometer lengre opp enn noen europeer før var kommet. I 1880 reiste han opp Niger til Gomba og derifra til Sokoto, og nådde i 1882 en helt ny reisevei til Jola, og på tilbakereisen Benues kilder i Ngaundere. 

Med støtte fra Afrikaselskapet og Den tyske kolonialforening prøvde han å åpne Benueområdet for tysk handel, men det britiske Royal Niger Company kom ham i forkjøpet. 

## Bibliografi
* *Lose Blätter aus dem Tagebuch meiner Haussa-Freunde und Reisegefährten* (1885) 
* *Vom Niger-Benüe* (1890)

## Referanser


## Eksterne lenker
*
Lee A. Bygrave

**Lee Andrew Bygrave** (født 22. januar 1963 i Australia) er en australskfødt norsk jurist. Han er professor ved Det juridiske fakultet og leder for Senter for rettsinformatikk ved Universitetet i Oslo. Han forsker på personvernrett, immaterialrett, internasjonal privatrett og regulering av internett, og har samarbeidet mye med Jon Bing.

Han er utdannet jurist med graden *Bachelor of Laws* fra Australian National University i 1989 og ble advokat (*barrister*) i New South Wales i 1992. Han ble stipendiat ved Senter for rettsinformatikk i Oslo i 1993, og ble i 1999 dr.juris ved Universitetet i Oslo. Han var postdoktor 1999–2003, ble førsteamanuensis i 2004 og professor i 2013. Han har også vært gjesteprofessor ved Universität Wien. Han er en av redaktørene for *[[Oslo Law Review]]* fra 2014.

Han har vært ekspertkonsulent for Europakommisjonen, Justisdepartementet og andre myndigheter i spørsmål om personvern og teknologi.

## Bibliografi
* *Internet Governance by Contract*. Oxford University Press, 2015.  ISBN 978-0-19-968734-3.
* *Data Privacy Law: An International Perspective*. Oxford University Press, 2014.  ISBN 978-0-19-967555-5.
* *Jon Bing: En Hyllest/A Tribute*. Gyldendal Norsk Forlag, 2014.  ISBN 9788205468504.
* *Personvern i informasjonssamfunnet. En innføring i vern av personopplysninger*. 2. utgave. Fagbokforlaget, 2011.  ISBN 978-82-450-0996-5.
* *Internet Governance: Infrastructure and Institutions*. Oxford University Press, 2009. ISBN 978-0-19-956113-1.

## Referanser
Anahi

***Anahi*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små (6–8 millimeter), avlange, blanke, brunsvarte oldenborrer. Undersiden er kledt med lange hår. Beina er nokså lange og svært kraftige, leggene nærmest trekantede, med stive børster.

## Levevis
Ingenting er kjent om levesettet til disse billene. De finnes i den såkalte Chaco-regionen i Sør-Amerika, i nokså tørre, høytliggende skogområder.

## Utbredelse
Slekten er utbredt i Sør-Amerika (Bolivia, Paraguay, Argentina).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Anahi* Martínez, 1958 - ofte ført til stammen Pachydemini
********* *[[Anahi dentata]]* Ocampo & Ruiz-Manzanos, 2007
********* *[[Anahi guaraniticus]]* Martínez, 1958
********* *[[Anahi oblivia]]* Ocampo & Ruiz-Manzanos, 2007

## Kilder
* Ocampo, F. & Ruiz-Manzanos, E. (2007) A Revision of the Neotropical Genus *Anahi*  Martínez (Coleoptera: 
Scarabaeidae: Melolonthinae) with the Description of Two New Species. *Neotropical Entomology* 36(5):729-736 http://www.scielo.br/pdf/ne/v36n5/a14v36n5.pdf

## Eksterne lenker
*
Warwickia

***Warwickia*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (ca. 15 millimeter), avlang, blank, rødbrun oldenborre. Undersiden er kledt med lange, lyse hår. "Snuten" (clypeus) har to trekantede tenner.

## Utbredelse
Arten forekommer i Texas og det sentrale Mexico.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Tanyproctini Erichson, 1847
******* Gruppen Tanyproctina Erichson, 1847
******** Slekten *Warwickia* Smith & Evans, 2005 - ofte ført til stammen Pachydemini
********* *[[Warwickia pilosa]]* (Sanderson, 1939)

## Kilder
* hannetons.fr - beskrivelse av slekten (på fransk)

## Eksterne lenker
* 
* Bilder av arten
MF «Nårasund» (1957)

**MF «Nårasund»** er en bilferge bygget i 1957 og levert som **«Torulf»** til Ålesund. I 1979 ble skipet innkjøpt av Fylkesbaatane i Sogn og Fjordane. Fergen gikk i rute for rederiet frem til 1992.

## Teknisk informasjon
*Byggeår: 1957
*Bygget av: Ulstein mek. Verksted, Ulsteinvik (byggenummer 11)
*Brutto RT: 99
*Netto RT: 41
*Personbilkapasitet: 10
*Lengde: 76,2 meter
*Bredde: 22,4 meter
*Motor: 2x 6cyl. 4T DM (Volvo-Penta-Verken AB, Skövde), 232 bHK

## Historie
*1957:	Sept.: Levert som **«Torulf»** for A/L Torulf, Ulsteinvik/Ålesund
*1967:	Juni: Solgt til Møre og Romsdal Fylkesbåtar, Molde/Kristiansund. Omdøpt **«Valsøy»**
*1979:	Sept.: Innkjøpt av Fylkesbaatane i Sogn og Fjordane, Bergen/Florø. Omdøpt **«Nårasund»**
*1986:	Mars: Rederiet flyttet til Florø
*1992:	Febr.: Solgt til Solund Havbruksenter AS, Hardbakke/Florø.Omdøpt **«Solund Havbruksenter»**
*1995:	Aug.: Solgt til Norevåg Fisk AS, Hjønnevåg v/Kolgrov/Florø
*2003:	Mai: Solgt til Odd Steinar Viseth Kollektivtransport, Øksendal (Odd Steinar Åfar Viseth, Molde), Florø.
*2007:	02.11.: Solgt til Norbar M/S (Ståle Kristoffersen, Veavågen), Kopervik. Omdøpt **«Hector»**
*2009:	Overført til Ståle Kristoffersen, Veavågen/Kopervik
*2013:	Solgt og brukt som arbeidsbåt i Glomfjord.

## Kilder
* 
*